**VILNIAUS GEDIMINO TECHNIKOS UNIVERSITETO**

**STUDENTŲ ATSTOVYBĖ**

VGTU KIF SA eilinė ataskaitinė ir neeilinė rinkiminė seniūnų konferencija

Protokolas

2018 11 13

Vilnius

Konferencijos pirmininkas: Dominykas Tvaska

Konferencijos sekretoriai: Indrė Stuogytė ir Karolina Markauskaitė

DARBOTVARKĖ

18:00 – 18:15 – Registracija

18:15 – 18:25 – Konferencijos atidarymas

18:25 – 18:35 – Konferencijos pirmininko, sekretorių rinkimai

18:35 – 18:40 – Darbotvarkės tvirtinimas, balsų skaičiavimo komisijos rinkimai

18:40 – 18:55 – Kandidatų į VGTU SA KIF pirmininkus prisistatymas

18:55 – 19:30 – Klausimų sesija

19:30 – 19:50 – Balsavimas dėl VGTU SA KIF pirmininko tvirtinimo
19:50 – 20:05 – Konferencijos uždarymas

Konferencijos atidarymas. *VGTU SA KIF laikinai pirmininko pareigas einantis Aleksas Vaitkevičius* atidaro konferenciją.

SVARSTYTA: Konferencijos pirmininko tvirtinimas

NUTARTA: Bendru pritarimu konferencijos pirmininku išrinktas VGTU SA prezidentas - Dominykas Tvaska*.*

SVARSTYTA: Konferencijos sekretorių tvirtinimas

NUTARTA: Bendru pritarimu konferencijos sekretoriais išrinkti: *Indrė Stuogytė (KIF-17/1) ir Karolina Markauskaitė (Pinf – 18/1).*

SVARSTYTA: Darbotvarkės tvirtinimas

NUTARTA: Bendru pritarimu nuspręsta vykdyti konferencijos darbotvarkę pagal planą.

SVARSTYTA: Balsų skaičiavimo komisijos rinkimai.

NUTARTA: Bendru pritarimu konferencijos balsų skaičiavimo komisiją sudaro šie asmenys: *Martynas Deveikis (Vvf -17), Benas Bulauka (RIf-17), Deividas Varžgalys(Ef-17).* Balsų komisijos pirmininkas – *Martynas Deveikis.*

TIKRINAMAS KONFERENCIJOS KVORUMAS: Konferencijoje dalyvauja 15 seniūnų iš 28. Konferencija teisėta.

Kandidatai į **VGTU SA KIF** pirmininko postą – *Vytenė Lopetaitė ir Aleksas Vaitkevičius*

**Vytenės Lopetaitės ir Alekso Vaitkevičiaus į VGTU SA KIF pirmininko vietą prisistatymai**

Klausimų sesija kandidatams į VGTU SA KIF pirmininko vietą:

Rytis Laurinavičius (Pinf-18/1): Klausimas abiems. Dėl krikštynų: vyko pirmakursių krikštynos, mano grupė laimėjo pirmą vieta. Pirmosios vietos prizas – 20eurų čekis picerijoje. Mes nuėjome į piceriją, kurioje ir turėjome atsiimti prizą, parašiau buvusiai VGTU SA pirmininkei Laurai Repšytei, ji man pasakė, kad pinigus perves į sąskaitą, bet taip ir neatsiuntė. Po mėnesio vėl rašiau Laurai ir klausiau, bet ji man pasakė, kad pinigai buvo padėti SA patalpose ir juos pavogė. Ką man daryti? Kaip sugrąžintumėte man pinigus?

Aleksas: *Taip. Pinigai buvo padėti SA patalpose, kurie turėjo keliauti pirmakursių krikštynų nugalėtojams. Jie tikrai dingo, bet mes komandiškai surinkome tuos pinigus, tikrai nepamiršome ir šią problemą išsprendėme, galėsime tau po šios konferencijos perduoti.*

Deivydas Cvirka (Kif – 15/1): Klausimas abiems. Taigi, jūs sakėte, kad technika bloga, dėstytojai nekompetetingi, fakultete trūksta vietos. Jūs sakote, kad spręsite šias problemas, bet nepasakote nei vieno argumento, kaip spręsite šias problemas. Ar jūs dėstytojus keisite? Ar jūs naują techniką pirksite? Ką darysite? Kokie sprendimo būdai?

Vytenė*: Skirtingai problemai yra skirtingi sprendimo būdai. Reikia su dekanatu kalbėti apie dėstytojų kompetenciją, dekanatas turėtų išsiaiškinti, kodėl vyksta dvigubos paskaitos. Kalbant apie technikas: kompiuteriai yra, bet nėra rozečių. Tai galbūt tiesiog nupirkti prailgintuvus. Šios problemos nėra labai didelės, jas tiesiog reikia imti ir spręsti.*

Aleksas: *Kaip minėjau apie SPK, pirmiausiai reikėtų išsirinkti gerus SPK studentus, juos integruoti į veiklą. Tai yra jų sritis – visa tai turėtų jie sutvarkyti ir tuo pasirūpinti.*

Paulius Maciukevičius (Rif – 18): Klausimas abiems. Prašau įvardinti tris savo stipriąsias puses ir tris silpnąsias puses.

Vytenė: *Manau, kad iš šios konferencijos turėtumėte suprasti mūsų pliusus ir minusus, todėl aš susilaikysiu.*

Aleksas: *Esu lėtas, dėl to ilgai galvočiau, ką atsakyti. Susilaikysiu.*

Paulius Maciukevičius (Rif – 18): Klausimas abiems. Kuo esate geresni vienas už kitą?

Aleksas: *Nemanau, kad reikėtų vienam kitą nurungti, mes tai bandome padaryti dabar, savo pasiruošta kalba ir darbais, o čia nereikia mesti purvo ant mūsų atstovybės ir vieniems ant kitų.*

Deivydas Cvirka (Kif – 15/1): Klausimas abiems. Ką organizuotumėte visiems studentams, ne studentų atstovybei, bet seniūnams, konkrečiai, tiksliai, kokios idėjos jūsų jiems? Be krikštynų.

Aleksas: *Įvairūs kūrybiniai workshopai, išvykos, jei studentai nori kažkokių renginių/išvykų - jie gali kreiptis į atstovybę ir mes padesime jiems tai įgyvendinti, parašyti projektą ir t.t.*

Paulius Maciukevičius (Rif – 18): Klausimas Vytenei. Kodėl sumąstei kandidatuoti dabar, kodėl ne pirmuose rinkimuose?

Vytenė: *Aleksas planavo eiti į pirmininko pareigas nuo pavasario, aš juo tikėjau, todėl pati apie tai nebegalvojau. Per pirmus rinkimus pamačiau, kad Alekso kitoks mąstymas, jis kitaip dėsto savo mintis ir visiškai kitaip mato dalykus SA nei aš. Todėl ilgai mąsčiau, ar galiu imtis šių pareigų ir taip aš esu čia.*

Deivydas Cvirka (Kif – 15/1): Klausimas abiems. Apie automobilių stovėjimo vietas fakulteto kiemelyje: kaip nuspręsite, kas gaus stovejimo vietas, o kas ne?

Aleksas: *Yra keli sprendimo būdai. Su dekanatu pagalbėjęs supratau, kad situacija labai komplikuota, aikštelė priklauso fakultetui, bet ją administruoja kita įmonė. Reikia sugalvoti, kaip reguliuoti automobilių įvažiavimo tvarką. Primityviausias dalykas dabar – reikėtų paplatinti mano numerį, jūs paskambinate man – aš jus įleidžiu. Visa tai tikrai būtų galima patobulinti, manau reikėtų įvesti dar kažkieno kito numerį, nes vienas žmogus tiesiog nepajėgs visada atidaryti vartų. Yra dienos, kai aikštelė buna tuštesnė, manau būtų galima susiderinti tą dieną įleisti daugiau mašinų. Nes žinoma, pirmenybė yra suteikiama dėstytojams ir jums visiems, kurie visa tai išgirdo patys pirmieji.*

Paulius Maciukevičius (Rif – 18): Klausimas Aleksui. Per šiuos du mėnesius, kol buvai laikinai einantis pirmininko pareigas, ką tau pavyko įgyvendinti, ką pradėjai ir kas nepavyko?

Aleksas: *Buvo parašytas veiklos planas, padaryta praeitų metų studijų kokybės apklausos analizė, kuri suteikė man daug informacijos ir padėjo pasiruošti šiems rinkimams, susidėlioti darbų prioritetus. Toliau buvo pradėta dirbti ties naujų komandų integracija, buvo iš naujo sudaryti info* *paketai naujai ateinantiems koordinatoriams, vicepirmininkams ir pirmininkams. Nepavyko surengti vienos socialinės akcijos, nes paskutinę minutę buvome tiesiog nebepageidaujami. O toliau yra tikrai daugiau darbų susiplanuota, kuriuos norime vykdyti ir įgyvendinti.*

Benas Bulauka (Rif – 17): Klausimas Vytenei. Kokias pareigas esi ėjusi mūsų atstovybėje?

Vytenė: *Aš nebuvau prieš tai ėjusi nei koordinatorės, nei vicepirmininkės pareigų. Visada buvau nare socialiių ir akademinių reikalų komitete.*

Klausimo papildymas: Ar nebijai iš studentų atstovybės narės šokti į pirmininko vietą? Ar esi tikra, kad gali būti pirmininke? Nebijai, kad pritrūks kompetencijos, patirties? Ar tu manai, kad viską puikiai žinai ir tikrai galėsi susitvarkyti su šiomis pareigomis?

Vytenė: *Aš nemanau, kad viską puikiai žinau. Manau, kad kai žmogus domisi kažkuo, tai jis laisvai gali susirasti reikiamą informaciją, o tos patirties ir įgiji, kai ieškai informacijos, taip sukaupi savo žinių bagažą. Esu įsitikinusi, kad galėsiu suvaldyti visą SA komandą.*

Emilija Biterytė (Pinf – 18): Klausimas Aleksui. Kaip vertintum savo, kaip laikinojo pirmininko darbą pastaraisiais mėnesiais? Pirmininkas visų studentų problemų vienas neišspręs, tam mes, studentų atstovybė, kaip komanda turime būti labai stipri. Man neatrodo gera tavo komunikacija, melavimas, atrašymas į žinutes po penkių valandų. Kaip tu suvaldysi savo visą komandą, jei taip elgiesi, kaip suvaldysi visa komunikaciją?

Aleksas: *Atrašyti po penkių valandų – man atrodo visiškai normalu. Jei rašytum ne vieną kartą, o daugiau, pamatytum, kad dabar atrašau vėl skirtingu laiko tarpu. Tai yra normalu, nes esu užsiėmęs ir ne visada galiu atrašyti. Dėl komunikacijos, kaip ir sakiau, ji bus tikrai tobulinama, nes į pirmininko pareigas „įkritau“ visai netikėtai, buvo labai sunku įsivažiuoti, tada galvoje buvo ką ir kaip reikia viską padaryti, negu komunikuoti. Tikrai buvo daug diskomunikacijos, bet manau iki dabar pagerėjo visa situacija ir toliau bandysime ją gerinti.*

Klausimo papildymas. Jeigu sakai, kad esi pasiruošęs spręsti problemas, kaip paaiškintum tai. Elementarus pavyzdys: prieš savaitę, susirinkimo metu, buvo sprendžiami rimti klausimai, o tu tiesiog pasimetei, nukritai ant žemės ir sedėjai su telefonu. Tai ar tokių pasimetimo reakcijų bus ir toliau?

Aleksas: *Tai buvo mano paties jums duota užduotis, reikėjo išsikelti problemas, kokias mes matome savo fakultete. Mano planas buvo tik jas išsikelti, tada atsirinkti, kurios yra mums svarbiausios ir aktualiausias ir tik tada jas analizuoti ir spręsti. Įvyko diskomunikacija. Aš to nenorėjau. Žmonės pradėjo diskutuoti kaip bus sprendžiamos problemos ir panašiai, o to dar neturėjome daryti, aš tai planavau nusinešti į valdybą ir ten susidėlioti visą veiksmų planą, pasitarti, ar* *visą tai reikia spręsti mums vieniems, ar tai aktualu visiems fakultetams. O ant žemės aš atsisėdau todėl, nes buvo labai karšta.*

Gražvydas Skumbinas (Kif – 17/2): Klausimas Vytenei. Tu sakei, kad esi labai komunikabili ir skatintum studentus bendrauti tiek su studentų atstovybe, tiek su dekanatu ir kartu spręsti klausimus. Visuose rinkimuose yra sakoma lygiai tas pats. Bet esant realioje situacijoje visa tai nevyksta, neveikia. Man labai įdomu, kaip praktiškai tu viską spręsi, kokiais būtent būdais tu skatinsi komunikaciją?

Vytenė: *Kaip ir minėjau, man svarbiausia yra girdėti tuos žmones, kurie kalba ir ką jie turi pasakyti. Jei visus žmones priversi kalbėti, pildyti apklausas, nors jie to nenori - nebus naudos. Reikia plano, kaip prieiti prie to žmogaus, kuris turi ką pasakyti ir jam padėti. Realiai, tos akademinės problemos, kurios yra dabar, nėra labai sunkios, reikia imti ir jas išspręsti.*

Klausimo papildymas. Koks tikslas išsikelti tokį mažą tikslą? Visgi užimsi pirmininkės pareigas, bet išsikeli tokius tikslus, kurie apima mažas ir lengvai išsprendžiamas problemas.

Vytenė: *Tų problemų visada bus. Jeigu mes sakysime studentams NE, jūs pas mus neikite, tai kam tada iš viso studentų atstovybė reikalinga? Gal studentams kažkokia problema atrodo labai didelė, bet jie nežino, kad studentų atstovybė gali ją lengvai išspręsti.*

Deivydas Cvirka (Kif – 15/1): Klausimas abiems. Ką per metus, būdami studentų atstovybėje, padarėte didžiausio? Išskirkite po vieną darbą.

Vytenė: *Buvau visus metus SARK, ten mes negavome tokios komunikacijos su studentais, kad galėtume spręsti jų problemas, daugiausiai buvo renginiai ir t.t. Didžiausias mano darbas su studentais: pirmakursių integracija - esu pirmakursių kuratorė.*

Aleksas: *Didžiausias darbas atėjo kartu su vicepirmininko pareigomis: dirbau su kuratorių programomis bei seniūnais, padejau pirmakursiams.*

Klausimas iš tiesioginės transliacijos Vytenei:

Ignas Lekys: savo pristatyme dvigubas paskaitas pateikei kaip labai aktualią problemą, bet pačios paskaitos metu, kurioje dalyvavai pati, kai dėstytojas klausė ar jūs nieko prieš, tu nieko neatsakei ir tiesiog tylėjai. Klausimas: ar tu tikrai manai, kad čia yra labai didelė problema ar tiesiog nesugalvojai, ką pasakyti savo pristatyme?

Vytenė: *Tai buvo ne vieną paskaitą ir ne tik mūsų akademinei grupei. Aš turbūt nedalyvavau toje dalyje, kai dėstytojas klausė ar mes sutinkame, nes tada, kai mes atėjome į paskaitą, mūsų niekas nieko neklausė.*

Antanas Budrikas (Ef – 18): Klausimas Vytenei. Ar būtina būti pirmininku, kad įvykdytum visus savo užsibrėžtus tikslus.

Vytenė: *Iš dalies galiu pasakyti, kad būnant praeitoje komandoje, aš jaučiausi labai neišgirsta, o kai tavęs niekas negirdi, tu nieko negali padaryti, tai priklauso ir nuo pirmininko. Todėl manau, kad pirmininko pareigose būčiau tikrai išgirsta.*

Benas Bulauka (Rif – 18): Klausimas Vytenei. Noriu, kad dar kartą pristatytum savo komandą.

Vytenė: *Vicepirmininkas – Denisas Stech, ŽIK – Ieva Urbonaitė, Rinkodara – Dovilė Šabanaitė ir Rsv – Nikita Sumnikov.*

Klausimo papildymas. Dėl ko būtent pasirinkai Denisą būti vicepirmininku? Nes jis atstovybėje nieko nėra padaręs ir ten buvo gal tik porą mėnesių. Ar nemanai, kad mūsų viršutinė grandis bus labai silpna?

Vytenė: *Ne, nes aš Denisą pažįstu asmeniškai ir aš žinau, kiek jis gali skirti laiko tiems dalykams, kurie jam yra svarbūs ir aktualūs. Aš labai ilgai kalbėjau su juo apie šias pareigas, aš juo pasitikiu ir tai bus mano dešinioji ranka, į kurį aš visada galėsiu kreiptis.*

Kristina Granauskaitė (Fmf - 16/1): Klausimas abiems. Pirmininko pareigos tikrai yra labai svarbios. Kokias išskirtumėte tris pačias svarbiausias pareigybes?

Aleksas: *Pirmiausia, ko mums trūkta – komunikacijos. Turiu omenyje, kad pirmininkas turi labai gerai suvaldyti komandą. Taip pat gera komunikacija su centriniu biuru bei nebijojimas pasisakyti valdybos metu, tai yra labai svarbu. Ir trečias – komunikacija su dekanatu.*

Vytenė: *Aš sudėčiau komunikaciją į vieną punktą, kitas dalykas – manau svarbi visa darbo sklaida, kad nebūtų jokių nesklandumų. O trečio dabar negaliu pasakyti.*

Tadas Seniūnas (Vvf – 16/1): Klausimas Vytenei. Vardinant savo komandą neišgirdau SARK koordinatoriaus, ar jį turi?

Vytene: *Ne, neturiu, pati ja būčiau, nes dabar SA nėra kompetetingo žmogaus, kuris galėtų užimti šias pareigas.*

Klausimas iš tiesioginės transliacijos:

Jokūbas Rimkevičius: Klausimas abiems. Kodėl studentams reikalinga studentų atstovybė?

Vytenė: *Manau yra dvi studentų kategorijos: tie kurie yra studentų atstovybėje, ir tie, kurie joje nėra. Kadangi atstovybė dabar neveikia kaip iš tiesų turėtų, tiems, kurie nėra atstovybėje, manau SA nėra labai aktuali, jie tiesiog problemas bando ignoruoti arba eina į dekanatą. Tie studentai, kurie yra SA – yra labai daug galimybių tobulėti, plėsti savo žinias ir gali pakeisti atstovybę taip, kad ji atliktų savo tikrąsias funkcijas.*

Aleksas: *Studentų į dvi grupes neskirstyčiau. Pirmas dalykas, kurio reikia studentams: kad SA juos atstovautų, studentai nera tokie kompetentingi ir nėra pasiryžę aukoti savo laiko tiek, kad išspręstų kažkokias akademines ar socialines problemas, tam yra studentų atstovybė.*

Emilija Biterytė (Pinf – 18) : Klausimas Aleksui. Kaip su laiko ištekliais? Ar tavo komandos nariai galės atrasti laiko ir įvykdyti visus darbus? Tu pasirinkai koordinatorių, kuris labai daug dirba ir pvz negali skirti laiko budėjimui atstovybėje. Taigi ar tavo komandos nariai galės tinkamai susiplanuoti laiką?

Aleksas: *Tas žmogus, kuris dirba, po darbo turi laiką, per kurį gali atlikti kitus darbus ir viską suspėti.*

Klausimo papildymas. Ar tu esi visiškai tikras, kad tavo koordinatoriai sugebės atlikti tinkamai savo pareigas?

Aleksas: *Taip. Aš esu 100% įsitikinęs, kad jie yra pasiruošę šiam darbui.*

Greta Valasinavičiūtė (Rif - 17): Klausimas Vytenei. Labai daug kalbėjai apie SPK darbą ir jo veiklą. Ar gali įvardinti kas yra SPK ir kokia jo veikla?

Vytenė: *Aš nekalbėjau apie SPK darbą, jį pristatinėjo Aleksas. O SPK yra studijų programos komitetas, kuriame yra tobulinamos studijų programos.*

Antanas Budrikas (Ef – 18): Klausimas Vytenei. Kaip tu įsivaizduoji studentų atstovybę? Nes aš suprantu, kad ji yra skirta gerinti studentų mokymąsi ir jos aplinką. Bet tu papasakojai taip, kad studentų atstovybė yra skirta tik SA nariams.

Vytenė: *Nenorėjau taip pasakyti. Turėjau omenyje, kad ji yra skirta visiems studentams, ne tik SA nariams. Bet dabar ji nėra pajėgi atstovauti kitus studentus kai esame labai išsiskaldžiusi ir nevieninga atstovybė.*

Klausimo papildymas. O nereikėtų orientuotis būtent į tuos studentus, kurie nėra atstovybėje ir juos atstovauti?

Vytenė: *Kol nėra komandos, tol viena negaliu padėti kitiems, visam fakultetui. Tam reikia stiprios komandos.*

**VGTU SA KIF pirmininko rinkimai.**

Balsų skaičiavimo komisija skaičiuoja balsus 119 auditorijoje.

Skelbiami VGTU SA KIF pirmininko rinkimų rezultatai

Rezultatus paskelbia Balsų skaičiavimo komisijos pirmininkas Martynas Deveikis

Sugadintų balsavimo biuletenių nėra.

Susilaikę 5 balsai.

Už Vytenę Lopetaitę – 3 balsai.

Už Aleksą Vaitkevičių – 7 balsai.

Remiantis VGTU KIF seniūnų balsais, VGTU SA KIF pirmininku išrinktas eiti – Aleksas Vaitkevičius.

Konferencijos uždarymas.